OpenLLM-France/wikimedia huggingface dataset:
# Markos Untzeta

Markos Untzetabarrenetxea Arriolabengoa, ezagunagoa Markos Untzeta ezizenaz (Eibar, Gipuzkoa, 1970) euskal abeslaria eta gitarra-jotzailea da, bakarka zenbait disko atera dituena. Irakaslea da lanbidez.

## Bizitza

Londresen igo zen lehen aldiz agertoki batera, eta hurrengo urteetan lurralde anglofonoetan aritu zen. Eibarra itzuli zenean, euskaraz abesten hasi eta Gaua basamortuan diskoa atera zuen 2002an. Disko horretan hainbat lagun izan zituen alboan: Borja Barrueta, Jokin Salaberria, Dani Merino, Jeronimo Martin, Jon Urrutia, Izusko Izagirre eta Nerea Urrutia. Folk-rocka, countrya, bluesa... hainbat estilo jorratu ditu formatu elektriko zein akustikoan.
Eguzki gorri bat, diskoa 2018an atera zuen Esku Hutsik taldea zuela lagun grabaketan eta zuzenean. Taldeko kide dira Giovanni Zanon (gitarra), Iñaki Belaustegi (bateria) eta Angel Ituarte (baxua).
Azken diska Ekilibrista diskoa 2022an atera zen Giovanni Zanon-en laguntzarekin, izan ere kantuetako bat Zanon-ek idatzitakoa da. Estudioko grabaketan Karlos Aranzegi (bateria) eta Fernando Neira (baxua) musikariek parte hartu zuten, Haritz Harreguy produktorearen gidaritzapean.
Gaztelaniako irakaslea da Ondarroako Bigarren Hezkuntzako Institutuan.

## Diskografia

* Gaua basamortuan (Gaztelupeko Hotsak, 2002)
* Zenbat euri (Gaztelupeko Hotsak, 2006)
* Mississippi (Gaztelupeko Hotsak, 2011)
* Seinaleak (Gaztelupeko Hotsak, 2014)
* Eguzki gorri bat (Gaztelupeko Hotsak, 2018)
* Ekilibrista (Gaztelupeko Hotsak, 2022)

## Erreferentziak

* ↑ «Markos Untzeta» Badok.eus (Noiz kontsultatua: 2018-03-22).
* ↑ AGINDUA, 2011ko irailaren 12koa, Hezkuntza, Unibertsitate eta Ikerketako sailburuarena, 2002ko azaroaren 8ko Aginduaren bidez, 2009ko abenduaren 10eko Aginduaren bidez eta 2010eko abenduaren 17ko Aginduaren bidez deitutako hautaketa-prozeduretan aukeratutako hautagaiak Euskal Autonomia Erkidegoko maisu-maistra, Bigarren Hezkuntzako Irakasle, Hizkuntza Eskola Ofizialetako irakasle, Musika eta Arte Eszenikoetako irakasle eta Lanbide Heziketako irakasle Teknikarien Kidegoetako praktiketako funtzionario izendatzen dituena, Euskal Herriko Agintaritzaren Aldizkaria, 2011-09-23.
* ↑ «Markos Untzeta» Hotsak.com.
* ↑ «Markos Untzeta diskografia» Entzun.com (Noiz kontsultatua: 2018-03-22).
* ↑ «Agurra-Jaialdia» Teknologia Ondarroa BHI (Noiz kontsultatua: 2021-09-16).
* ↑ «Gaua basamortuan — Gaztelupeko Hotsak» www.hotsak.com (Noiz kontsultatua: 2018-03-22).
* ↑ Zenbat euri. (Noiz kontsultatua: 2018-03-22).
* ↑ «Mississippi — Gaztelupeko Hotsak» www.hotsak.com (Noiz kontsultatua: 2018-03-22).
* ↑ «Seinaleak — Gaztelupeko Hotsak» www.hotsak.com (Noiz kontsultatua: 2018-03-22).
* ↑ Eguzki gorri bat. (Noiz kontsultatua: 2018-03-22).
* ↑ Ekilibrista. (Noiz kontsultatua: 2022-6).

## Kanpo estekak

* Datuak: Q50826127
# Markoven desberdintza

Probabilitate teorian eta estatistikan, Markoven desberdintzak balio negatiboak hartzen ez dituen zorizko aldagai batek balio positibo jakin bat gainditzeko probabilitatearen goi borne bat ematen du, probabilitate banaketaren itxaropen matematikoa bakarrik ezagutzen delarik, existitzen bada.
Bedi $X\geq 0\,$ balio ez negatiboak hartzen dituen zorizko aldagai bat. Markoven desberdintzak honako hau ezartzen du:
$\forall a>0,\qquad \mathbb {P} (X\geq a)\leq {\frac {E[X]}{a}}.$
Adibidez, egun bateko hozbero maximoaren batez bestekoa 20 graduko izanik, zenbatekoa da hozbero maximoa 30 gradu edo handiagoa izateko probabilitatea?
    $P[X\geq 30]\leq {\frac {20}{30}}=0.66$
Beraz, eskatutako probabilitatea 0.66 edo txikiagoa dela ziurta daiteke.

## Frogapena

Ondorengo frogapena probabilitate banaketa jarraituetarako bakarrik garatzen da. Banakuntza diskretuetarako frogapena $\int \,$ integral ikurra $\Sigma \,$ batukari ikurraz ordeztuz egiten da.
$a\leq E[X]\,$ betetzen bada, bornea edo desberdintzaren eskuin aldea 1 baino handiagoa izango denez, bilatzen den probabilitatea 1 baino handiagoa den balio bat baino txikiagoa dela beti egiaztatzen baita.
$a>E[X]\,$ betetzen bada, berriz:
    $E[X]=\int _{0}^{\infty }xf_{X}(x)dx\geq \int _{a}^{\infty }xf_{X}(x)dx\geq \int _{a}^{\infty }af_{X}(x)dx=aP(X\geq a),$
integrazio eremuan $x\geq a\,$ betetzen baita. Bi muturrak lotuz:

## Kanpo estekak

* Datuak: Q842436
    $E[X]\geq aP(X\geq a)\rightarrow P(X\geq a)\leq {\frac {E[X]}{a}}$∎.
# McLemoresville (Tennessee)

McLemoresville Ameriketako Estatu Batuetako inkorporatutako herri bat da. Carroll konderrian dago, Tennessee estatuan. 288 biztanle ditu, 6,688785 kilometro koadroko azaleran banatuta.

## Ikus, gainera

* Carroll konderrian

## Kanpo estekak

* Datuak: Q3284115
* Multimedia: McLemoresville, Tennessee / Q3284115
# McLeod (Ipar Dakota)

McLeod Ameriketako Estatu Batuetako erroldak esleitutako leku bat da. Ransom konderrian dago, Ipar Dakota estatuan. 22 biztanle ditu, 2,003567 kilometro koadroko azaleran banatuta.

## Ikus, gainera

* Ransom konderria

## Kanpo estekak

* Datuak: Q4137722
# McLeod konderria (Minnesota)

McLeod konderria (ingelesez: McLeod County) Minnesotako konderri bat da, Ameriketako Estatu Batuetan. Hiriburua Glencoe da. 2010eko zentsuaren arabera 36.651 biztanle zituen, McLeod kilometro koadroko azaleran.

## Geografia

McLeod konderriak 1.309,31 kilometro koadro ditu. Horietatik 36,41 ura dira. Beste 1.272,9 lurra dira. Biztanleria dentsitatea 27,99 da.

## Demografia

2010eko zentsoan bizi ziren 36.651 pertsonetatik 35.816 txuriak edo hispanoak dira. Horietatik hispano edo latino kategorian 1.811 dira. 184 beltzak edo afroamerikarrak. 81 amerikar natiboak ziren eta 16 Hawaii edo Pazifikoko irletako natiboak. 265 asiarrak ziren. Bestelako arraza bat kategorian 10 biztanle daude. Bukatzeko euren burua arraza bat baino gehiagotan 279 pertsonek kokatzen zuten.

### Biztanleria piramidea
## Kanpo estekak

* Datuak: Q497984
* Multimedia: McLeod County, Minnesota / Q497984
# McLean museoa

MacLean museoa (ingelesez: McLean Museum) Eskoziako Greenock herrian dagoen arte museo bat da, Inverclyde eskualdean. Izen ofiziala McLean Museum and Art Gallery du. A mailako eraikina izendaturik dago.

## Historia

Greenock Philosophical Society-ren bildumak hartzeko 1816 urtean Greenockeko liburutegia erabili zen baina eraikin berria behar zela ikusita 1863an eraikin berria altxatzea erabaki zuen James McLean merkatari aberatsak. Eraikin honek 1876ko azaroaren 3an ireki zituen ateak.

## Erakusketak

* James Watt injeniariaren inguruko itemak
* Herakleopolis Magnako momiagintza
* Eskoziar eta Britainiar sortzaileen artelanak.

## Iruditegia

* James Watten lurrunmakina.
* James Watten lurrunmakina.
* Briton Rivière.

## Kanpo estekak

* Museums Galleries of Scotland erakundearen webgunea (Ingelesez)
* Datuak: Q11839040
* Multimedia: McLean Museum and Art Gallery / Q11839040
# McLeansville (Ipar Carolina)

McLeansville Ameriketako Estatu Batuetako erroldak esleitutako leku bat da. Guilford konderrian dago, Ipar Carolina estatuan. 1.113 biztanle ditu, 16,089715 kilometro koadroko azaleran banatuta.

## Ikus, gainera

* Guilford konderria

## Kanpo estekak

* Datuak: Q2027935
# McLeansboro (Illinois)

McLeansboro Illinoiseko hiri bat da. Hamilton konderrian kokatua dago. 2010ean 2.883 biztanle zituen, 6,77 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q575426
* Multimedia: McLeansboro, Illinois / Q575426
# McLeansboro udalerria, Hamilton konderria (Illinois)

McLeansboro udalerria Ameriketako Estatu Batuetako Illinois estatuko udalerri bat da, Hamilton konderrian. Azken zentsuaren arabera 3.650 biztanle zituen, 35.92 milia karratu (93.0 km$^2$) eremuan.

## Ekonomia

2020ko zentsuaren arabera, McLeansboro udalerrian 1567 etxebizitza zeuden. Per capita diru-sarrerak 26.967 estatubatuar dolar ziren.

## Kanpo estekak

* Datuak: Q2882430
# McLennan konderria (Texas)

McLennan konderria (ingelesez: McLennan County) Texasko konderri bat da, Ameriketako Estatu Batuetan. Hiriburua Waco da. 2010eko zentsuaren arabera 234.906 biztanle zituen, McLennan kilometro koadroko azaleran.

## Geografia

McLennan konderriak 2.745,99 kilometro koadro ditu. Horietatik 59,91 ura dira. Beste 2.686,08 lurra dira. Biztanleria dentsitatea 85,55 da.

## Demografia

2010eko zentsoan bizi ziren 234.906 pertsonetatik 193.766 txuriak edo hispanoak dira. Horietatik hispano edo latino kategorian 55.471 dira. 33.892 beltzak edo afroamerikarrak. 704 amerikar natiboak ziren eta 84 Hawaii edo Pazifikoko irletako natiboak. 3.128 asiarrak ziren. Bestelako arraza bat kategorian 235 biztanle daude. Bukatzeko euren burua arraza bat baino gehiagotan 3.097 pertsonek kokatzen zuten.

### Biztanleria piramidea
## Kanpo estekak

* Datuak: Q111368
* Multimedia: McLennan County, Texas / Q111368
# McLean udalerria, Shelby konderria (Ohio)

McLean udalerria Ameriketako Estatu Batuetako Ohio estatuko udalerri bat da, Shelby konderrian. Azken zentsuaren arabera 3.378 biztanle zituen, 33.5 milia karratu (87 km$^2$) eremuan.

## Ekonomia

2020ko zentsuaren arabera, McLean udalerriak 1322 etxebizitza zeuden. Per capita diru-sarrerak 34.530 estatubatuar dolar ziren.

## Kanpo estekak

* Datuak: Q6802169
* Multimedia: McLean Township, Shelby County, Ohio / Q6802169
# McLendon-Chisholm (Texas)

McLendon-Chisholm Texasko hiri bat da. Rockwall konderrian kokatua dago. 2010ean 1.373 biztanle zituen, 24,62 kilometro koadrotan banatuta.

## Ikus, gainera

* Rockwall konderria

## Kanpo estekak

* Datuak: Q972479
# Midget Farrelly

Bernard "Midget" Farrelly (Sydney, 1944ko irailaren 13a – ibidem, 2016ko abuztuaren 6a) australiar surflaria izan zen.
1962an Makaha Nazioarteko Surf Txapelketa irabazi zuen eta surf proba garrantzitsu bat irabazi zuen lehen australiarra izan zen. 1964an lehen Munduko Surf Txapelketa irabazi zuen Manly Beachen.
1961ean Dee Why Surfing Fraternity Australiako surflari klub zaharrenaren lehen presidentea izan zen. 1967an surfari buruzko The Midget Farrelly Surf Show telesaileko aurkezlea izan zen.
1985ean Australiako Kirolaren Ospearen Aretoan sartu zen eta 2007an Kaliforniako Surfaren Ospearen Pasealekuan. 2017an, hil ondoren, Australiako Ordenarekin kondekoratu zuten.
# Midi Corrézien kantonamendua

Midi Corrézien kantonamendua Frantziako kantonamendu bat da. Corrèze departamenduan dago, Akitania Berria eskualdean. Guztira 34 udalerri ditu eta Beynat da bere hiriburua.

## Kanpo estekak

* Datuak: Q17623598
# Midi-Pyrénées

Midi-Pyrénées (okzitanieraz Miègjorn Pirenèus) Frantziako hego-mendebaldeko eskualde ohia da, Pirinioen eta Erdialdeko Mendigunearen artean dagoena. Historikoki, Okzitaniako zati da. 2016tik Okzitania eskualdearen zati da.
Morfologiari dagokionez, bi gune bereizten dira: bata menditsua, Frantziako Pirinio aurreari dagokiona, eta bestea laua, Akitaniako zabaldi handiaren jarraipena.
Basoen ustiakuntza eta abeltzaintza dira ekonomiaren alor nagusiak mendi inguruan, eta nekazaritza-gune lauetan.
Hiriburu historikoa Tolosa da.
Mugakide ditu Akitania Berria eta Auvernia-Rodano-Alpeak eskualdeak, Espainia eta Andorra.

## Erreferentziak

* ↑ Euskaltzaindia. 36. araua: Frantziako Errepublikako eskualde-, departamendu- eta hiriburu-izenak. (Noiz kontsultatua: 2010-9-21).

## Ikus, gainera

* Pirinioetako Parke Nazionala

## Kanpo estekak

* Midi-Pyrénées webgune ofiziala (Frantsesez)
* Datuak: Q16393
* Multimedia: Midi-Pyrénées / Q16393
# Midi d'Ossau

Midi d'Ossau (Pic du Midi d'Ossau frantsesez) Frantziako mendia da, Erdialdeko Pirinioetan; 2.884 metroko altuera du. Pirinio Atlantikoetako Ossau haranean dago, eta Pirinioetako mendi ezagun eta ikoniko nagusietako bat da.

## Lehen igoera

Saiakerak 1552an hasi baziren ere, lehen igoera ezaguna 1797ko urriaren 2an izan zen.

## Erreferentziak

* ↑ French Atlantic Coast. Michelin Apa Publications Ltd, 338 or. ISBN 978-1-906261-17-7..
* ↑ Reynolds, Kev. (2004). The Pyrenees: The High Pyrenees from the Cirque De Lescun to the Carlit Massif. Cicerone Press, 136–138 or. ISBN 1852844205..

## Kanpo estekak

* Datuak: Q73077
* Multimedia: Pic du Midi d'Ossau / Q73077
# Midland (Arkansas)

Midland Ameriketako Estatu Batuetako inkorporatutako herri bat da. Sebastian konderrian dago, Arkansas estatuan. 227 biztanle ditu, 0,907992 kilometro koadroko azaleran banatuta.

## Ikus, gainera

* Sebastian konderrian

## Kanpo estekak

* Datuak: Q1815546
* Multimedia: Midland, Arkansas / Q1815546
# Midhope gaztelua

Midhope gaztelua, Eskoziako Abercorn herrian dagoen gaztelu bat da, Hopetoun House etxaldearen lursailetan, eta South Queensferry udalerritik 4 kilometro mendebaldera, Edinburgh hiriburuaren kanpoaldean.
XV. mendean Martin familiaren jabetzakoa izan zen eta XVI. mendean Alexander Drummond Midhopekoaren jabetzara igaro zen.
Fikzioan, Outlander telesailean Jamie Fraser protagonistaren familiaren egoitza gisa agertu zen.
* Datuak: Q6842247
* Multimedia: Midhope Castle / Q6842247
# Midhurst

Midhurst, Ingalaterrako hegoaldean dagoen udalerri bat da, Mendebaldeko Sussex konderrian.
2011n 4.954 biztanle zituen.
* Datuak: Q1700135
* Multimedia: Midhurst / Q1700135
# Midilli poni

Midilli ponia, (turkieraz: Ayvacik midilli), Greziako bertako zaldi arraza bat da. Arrazaren jatorria Lesbos uhartean dago. Egun berriz arraza Turkiako Çanakkale probintziako Ayvacık departamenduan, zabalduago dago, Egeoko itsas ertzean, jatorrizko Lesbosen baino.

## Arrazaren historia

Arraza, seguruen, Skyros poniarekin zein Rodasko poniarekin lotuta dago, baina bere jatorria Anatoliako Anadolu ponietan dago. Turkian poni hauek aukeratuak izan ziren bere tamaina txikiagatik olibondoen zein hurritzen landaketan lan egiteko.

## Etimologia

Midilli hitzak poniaren esanahia dauka turkieraz.

## Erreferentziak

* ↑ https://books.google.es/books?id=2UEJDAAAQBAJ&pg=PA437&lpg=PA437&dq=Lesbos+pony&source=bl&ots=8-62MqypB7&sig=ACfU3U0m2YP4Xrd6cB0FCelDKyDj5N21BA&hl=eu&sa=X&ved=2ahUKEwie4uKqh_jjAhVB8OAKHfQ4AIoQ6AEwA3oECAkQAQ#v=onepage&q=Lesbos%20pony&f=false
# Milpa Alta

Milpa Alta Mexikoko udalerri bat da. Mexiko Hirian kokatua dago. 2010ean 130.582 biztanle zituen 288,13 km²ko azaleran.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q936087
* Multimedia: Milpa Alta Municipality / Q936087
# Milroy udalerria, Jasper konderria (Indiana)

Milroy udalerria Ameriketako Estatu Batuetako Indiana estatuko udalerri bat da, Jasper konderrian. Azken zentsuaren arabera 256 biztanle zituen, 23.76 milia karratu (61.5 km$^2$) eremuan.

## Ekonomia

2020ko zentsuaren arabera, Milroy udalerriak 135 etxebizitza zeuden. Per capita diru-sarrerak 30.850 estatubatuar dolar ziren.

## Kanpo estekak

* Datuak: Q6860741
# Milt Jackson

Milt Jackson ( Detroit, 1923ko urtarrilaren 1a - 1999ko urriaren 9a ), Bags goitizena zuena, estatubatuar jazz bibrafono-jolea zan zen. Instrumentuaren bi musikari nagusiak, Lionel Hampton eta Red Norvo, gainditu zituen. Berrogeita hamar urte eman zituen ospearen gailurrean, Bobby Hutcherson eta Gary Burton bezalako izar berrien gainetik ere. Estilo pila bat jotzen zituen, bop, blues eta balada tradizionalak barne.

## Biografia

Milt Jackson zazpi urterekin hasi zen gitarra jotzen eta hamaikarekin pianoa. Urte batzuk geroago, bibrafonoarekin hasi zen. Debut profesionala gospel talde batean abestuz egin zuen.
Dizzy Gillespie-k Detroiten deskubritu zuen eta lana eskaini zion bere seikotean eta, beranduago, 1946an, orkestra batean. Jacksonek tronpeta-jolearekin grabatu eta ospe handia bereganatu zuen; laster beste musikari batzuek berarekin jo nahi izan zuten.1948an eta 1949an Charlie Parker, Thelonious Monk, Howard McGhee eta Woody Herman-en orkestrarekin lan egin zuen. 1950-1952 urteetan Gillespieren seikotearekin jo ondoren (John Coltrane ere bertan aritu zen), Jacksonek laukote batekin grabatu zuen, John Lewis, Percy Heath eta Kenny Clarke taldekide izanik (1952). Laster, talde egonkor bihurtu zen, Modern Jazz Quartet izenekoa.
Normalean lider gisa grabatu bazuen ere (berrogeita hamarreko hamarkadan Miles Davis eta Thelonious Monk, Coleman Hawkins, John Coltrane eta Ray Charles-ekin egindako saioak barne), Milt Jackson MJQ-n egon zen 1974 arte, eta taldearen soinuaren ezaugarri bihurtu zen. Berrogeita hamarreko hamarkadaren erdialdean, Lewis musika-zuzendari bihurtu zen; hark ezarritako formatuak, agian, Jacksonen talentu musikala mugatu zuen.
Hala ere, 1974an, funtsean diru-arrazoiengatik, Jackson taldea utzi zuen. Une horretatik aurrera, Pablo disketxearekin grabatu zuen hirurogeita hamarreko hamarkadan, jazz figura ugarirekin. Zazpi urteren ostean, MJQ-ra itzuli zen, 1981ean.
Taldearekin egindako grabazioez gain, Milt Jacksonek bere ibilbidean zehar grabaketa gehiago egin zituen konpainia ugaritan, besteak beste, Savoy, Blue Note (1952), Prestige, Atlantic, United Artists, Impulse, Riverside, Limelight., Verve, CTI, Pablo, Music Masters eta Qwest.
Minbiziak jota hil zen, 76 urte zituela.

## Diskografia hautatua

* 1951 Milt Jackson [Dee Gee] (Dee Gee)
* 1951 The Quartet (Savoy)
* 1952 All Star Bags (Blue Note)
* 1956 Second Nature (Savoy)
* 1956 Ballads & Blues (Atlantic)
* 1956 Jackson' Ville (Savoy)
* 1957 Plenty, Plenty Soul (Atlantic)
* 1957 Soul Brothers (Atlantic)
* 1958 Bags' Opus (Blue Note)
* 1959 Bags and Trane (Atlantic)
* 1961 Bags Meets Wes! (Riverside)
* 1962 Statements (Impulse Records)
* 1972 Sunflower (Columbia/Legacy)
* 1975 The Milt Jackson Big Four [zuzenean] Pablo
* 1975 The Big 3 (Pablo/OJC)
* 1977 Soul Fusion (Pablo/OJC)
* 1980 Night Mist (Pablo/OJC)
* 1982 A London Bridge [zuzenean] (Pablo)
* 1982 Mostly Duke [zuzenean] (Pablo/OJC)
* 1982 Memories of Thelonious Sphere Monk (Pablo/OJC)
* 1993 Reverence and Compassion (Warner Bros.)
* 1994 The Prophet Speaks (Qwest)
* Datuak: Q435665
* Multimedia: Milt Jackson / Q435665
# Milroy (Pennsylvania)

Milroy Ameriketako Estatu Batuetako erroldak esleitutako leku bat da. Mifflin konderrian kokatuta dago, Pennsylvania estatuan. 1.550 biztanle ditu, 1,7 kilometro koadroko azaleran banatuta.

## Ikus, gainera

* Mifflin konderria

## Kanpo estekak

* Datuak: Q577744
# Milpa

Agroekosistema mesoamerikar bat da milpa. Honako produktu hauek ekoiztu ohi dira bertan: artoa, babarruna eta kalabaza.
# Milpitas (Kalifornia)

Milpitas Kaliforniako hiri bat da. Santa Clara konderrian kokatua dago. 2010ean 66.790 biztanle zituen, 35,2 kilometro koadrotan banatuta.

## Ikus, gainera

* Santa Clara konderria

## Kanpo estekak

* Datuak: Q927510
* Multimedia: Milpitas, California / Q927510
# Milpoš

Milpoš Eslovakiako udalerri bat da, Sabinoveko barrutian kokatuta. 11,08 km²ko azalera du eta 675 biztanle 2017ko datuen arabera.

## Historia

Idatzizko lehen aipamena 1950. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1078336
* Multimedia: Milpoš / Q1078336
# Miltach

Miltach Alemaniako udalerria da. Bavariako estatuan dago, [[Cham (barrutia)|Cham]] barrutian. 2014an 2.257 biztanle zituen 25,25 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505991
* Multimedia: Miltach / Q505991
# Milroy (Minnesota)

Milroy Minnesotako hiri bat da. Redwood konderrian kokatua dago. 2010ean 252 biztanle zituen, 0,66 kilometro koadrotan banatuta.

## Ikus, gainera

* Redwood konderria

## Kanpo estekak

* Datuak: Q2229242
# Monpa etnia

Monpa edo Menba etnia (tibeteraz: མོན་པ་; hindiz: मोनपा; txinera tradizionalez: 門巴族; txinera sinplifikatuz: 门巴族; pinyinez: Ménbāzú), Txinako Herri Errepublikan bizi diren 56 talde etnikoetako bat da.
Azken erroldaren arabera, Monpa etniako 8.923 pertsona bizi ziren Txinan, batez ere, Txina hego-mendebaldeko Tibet eskualde autonomoan. Txinaz gain, Bhutan eta Indiako Arunachal Pradesh probintzian ere bizi dira.
Tibetar etniako kideekin erlazionaturik daude.

## Erlijioa

Monpa etniako kideek tibetar budismoa praktikatzen dute.

## Ikus, gainera

* Txinako etniak

## Kanpo estekak

* Datuak: Q840534
* Multimedia: Monpa people / Q840534
# Monreal de Ariza

Monreal de Ariza (aragoieraz Mon Reyal de Fariza) Zaragozako probintziako udalerria da, Aragoin, Espainia. 2008an 220 biztanle zituen 62,1 kilometro koadroko azaleran. Calatayudeko Erkidegoan dago.

## Kanpo estekak

* Datuak: Q1650635
* Multimedia: Monreal de Ariza / Q1650635
# Monpardiac

Monpardiac (frantsesez eta ofizialki: Monpardiac) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 46 biztanle zituen.

## Demografia
### Biztanleria

2007an Monpardiac udalerrian erroldatutako biztanleak 37 ziren. Familiak 12 ziren, horien artean 4 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 16 etxebizitza zeuden, 14 familiaren etxebizitza nagusia ziren eta 2 bigarren erresidentzia ziren. Etxebizitza guzti hauek 15etxeak ziren. 14 etxebizitza nagusietatik 12 bere jabearen bizilekua ziren eta 2 alokairuan okupaturik zeuden; 2 etxek bi gela zituzten, 1ek hiru zituen, 4 etxek lau zituzten eta 7 etxek bost zituzten. 12 etxek euren parking plaza propioa zuten azpian. 7 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Monpardiac udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 4 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 4 |
| 4 | 50-54 | 0 |
| 0 | 45-49 | 4 |
| 0 | 40-44 | 0 |
| 0 | 35-39 | 4 |
| 4 | 30-34 | 0 |
| 0 | 25-29 | 4 |
| 8 | 20-24 | 0 |
| 0 | 15-19 | 0 |
| 0 | 10-14 | 4 |
| 4 | 5-9 | 0 |
| 0 | 0tik 4ra | 8 |

## Ekonomia

2007an lan egiteko adina zuten pertsonak 17 ziren, horien artean 11 aktiboak ziren eta 6 inaktiboak ziren. 11 pertsona aktiboetatik 10 lanean zeuden (5 gizon eta 5 emakume) eta 1 langabezian (1 gizon). 6 pertsona inaktiboetatik 3 erretiraturik zeuden, 1 ikasten zegoen eta 2 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1004988
* Multimedia: Monpardiac / Q1004988
# Monpezat

Monpezat (okzitanieraz Montpesat) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q637905
* Multimedia: Monpezat / Q637905
# Monreal del Campo

Monreal del Campo Teruelgo udalerria da, Jiloca eskualdean dagoena.
2009ko urtarrilaren 1eko erroldaren arabera 2.744 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1644430
* Multimedia: Monreal del Campo / Q1644430
# Monreal del Llano

Monreal del Llano Cuencako udalerria da, Mancha de Cuenca eskualdean dagoena.
2009ko urtarrilaren 1eko erroldaren arabera 84 biztanle zituen.

## Ikus, gainera

* Cuencako udalerrien zerrenda

## Kanpo estekak

* Datuak: Q541302
* Multimedia: Monreal del Llano / Q541302